มันนี่ทูเดย์
นายสุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า
7 พ.ย. 2558

คปภ.คุมเข้มสัญญาประกันภัย 
นายสุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ในระหว่างที่บริษัท สัญญาประกันภัย หยุดรับประกันวินาศภัยเป็นการชั่วคราว ตั้งแต่วันที่ 2 พ.ย.ที่ผ่านมา ผู้เอาประกันภัยรายเดิมสามารถใช้บริการของบริษัทได้ตามปกติ เช่น การขอรับค่าสินไหมทดแทน แต่ไม่สามารถซื้อกรมธรรม์ประกันภัยใหม่ได้ โดยสำนักงาน คปภ.ได้ส่งพนักงานเจ้าหน้าที่ไปประจำที่บริษัททุกวันเพื่อประสานการให้บริการ และอำนวยความสะดวกให้กับประชาชนผู้เอาประกันภัย เพื่อไม่ให้ผู้บริโภคที่เอาประกันภัยเดือดร้อน โดยขณะนี้ได้มีการประสานไปยังสำนักงาน คปภ.ภาค สำนักงาน คปภ.จังหวัด และสำนักงาน คปภ.เขต รวม 71 แห่งทั่วประเทศ เพื่อให้ทำการตรวจสอบสาขา/สำนักงานตัวแทนของบริษัท สัญญาประกันภัย ที่ตั้งอยู่ในเขตรับผิดชอบและให้ดำเนินการแจ้งการสั่งหยุดรับประกันวินาศภัยเป็นการชั่วคราว เพื่อป้องกันไม่ให้บริษัทออกกรมธรรม์รายใหม่
นอกจากนี้ คปภ.ยังได้ออกประกาศนายทะเบียน เรื่อง กำหนดการจ่ายเงินอื่นของบริษัท สัญญาประกันภัย ห้ามมิให้กรรมการ พนักงาน และลูกจ้างของบริษัทสั่งจ่ายเงินของบริษัท หรือทำการเคลื่อนย้าย หรือจำหน่ายทรัพย์สินของบริษัท เว้นแต่เป็นการจ่ายเงินเดือน หรือค่าจ้างแก่พนักงาน หรือลูกจ้าง ของบริษัทตามปกติ รวมทั้งกำหนดให้บริษัทสามารถจ่ายเงินโดยความเห็นชอบของนายทะเบียน หรือผู้ได้รับมอบหมายจากนายทะเบียนได้เฉพาะในกรณีการจ่ายค่าสินไหมทดแทนให้แก่ผู้เอาประกันภัย หรือผู้ได้รับความคุ้มครองตามสัญญาประกันภัยโดยตรง หรือผู้ที่ได้รับมอบหมายให้เป็นผู้รับค่าสินไหมทดแทนโดยชอบ การจ่ายคืนค่าเบี้ยประกันภัยแก่ผู้เอาประกันภัย